ddrg/super_eurlex huggingface dataset:
14.

berie na vedomie žiadosť viacerých národných parlamentov rozšíriť osemtýždňové obdobie, v ktorom môžu vydávať odôvodnené stanovisko podľa článku 6 Protokolu č. 2; v tejto súvislosti sa domnieva, že by sa mohla zvážiť otázka primeraného obdobia, ktoré by národné parlamenty mali mať na vydanie odôvodneného stanoviska, ak o to požiadajú pre časové obmedzenia na základe odôvodnených objektívnych dôvodov, ako sú prírodné katastrofy a obdobia prázdnin, na ktorom sa dohodnú národné parlamenty a Komisia; domnieva sa, že toto by sa mohlo dosiahnuť politickým záväzkom dohodnutým v prvom rade medzi inštitúciami a národnými parlamentmi bez toho, aby to viedlo k omeškaniu pri prijímaní príslušných právnych predpisov; zdôrazňuje, že takéto obdobie by malo byť výsledkom spravodlivej rovnováhy medzi právom národných parlamentov vzniesť námietky z dôvodov subsidiarity a efektívnosťou, s akou by Únia mala reagovať na požiadavky občanov; v tejto súvislosti poznamenáva, že národné parlamenty majú možnosť zasiahnuť a posúdiť otázku súladu so zásadou subsidiarity predtým, ako Komisia predloží svoju legislatívnu iniciatívu, počas predkladania zelených a bielych kníh alebo ročného pracovného programu Komisie; domnieva sa, že od prijatia Lisabonskej zmluvy sa zapojenie národných parlamentov do záležitostí EÚ výrazne zvýšilo, a to aj ich pravidelným prepojením s inými národnými parlamentmi;
S.

keďže zavedenie súborov alebo registrov v každom členskom štáte, do ktorých by sa zaznamenávali správne a súdne rozhodnutia týkajúce sa ochranných opatrení v prospech zraniteľnej dospelej osoby, ako aj splnomocnenia v prípade nespôsobilosti, pokiaľ sú takéto splnomocnenia upravené vo vnútroštátnych právnych predpisoch, by mohlo uľahčiť včasný prístup všetkých príslušných správnych a súdnych orgánov k informáciám o právnej situácií dospelých osôb nachádzajúcich sa v zraniteľnej situácii, ako aj lepšie zabezpečiť právnu istotu; keďže by sa mala náležite zabezpečiť dôvernosť takýchto súborov alebo registrov v súlade s právom Únie a vnútroštátnymi právnymi predpismi týkajúcimi sa ochrany súkromia a osobných údajov;
21.

zdôrazňuje, že koncept odolnosti vo vonkajšej činnosti EÚ by si mal zachovať celosvetový geografický rozsah; konštatuje, že posilnenie odolnosti by malo byť cieľom podpory ľudských práv a udržateľného rozvoja v partnerských krajinách a nemalo by sa obmedzovať na geografické oblasti, ktoré čelia bezpečnostným krízam s okamžitým dosahom na EÚ; zdôrazňuje, že pri podpore odolnosti by sa v každom prípade mali uprednostniť najmenej rozvinuté krajiny, nestabilné krajiny a krajiny s opakujúcimi sa a sezónnymi krízami, ktorým by sa mala venovať osobitná pozornosť, a súčasne by sa mali riešiť základné príčiny kríz, najmä prostredníctvom podpory činností v oblasti prevencie a pripravenosti;
5.

berie na vedomie činnosť Fóra občianskej spoločnosti a domácich poradných skupín zriadených v súlade s ustanoveniami uvedenými v kapitole o obchode a trvalo udržateľnom rozvoji, ktorá je neoddeliteľnou súčasťou celkového balíka dohody o voľnom obchode; pripomína, že obe strany sa podľa článku 13.4 dohody zaviazali rešpektovať, presadzovať a uplatňovať vo svojich právnych predpisoch a postupoch zásady v nadväznosti na svoje povinnosti vyplývajúce z členstva v MOP a z Deklarácie MOP o základných pracovných zásadách a právach, najmä pokiaľ ide o slobodu združovania a právo na kolektívne vyjednávanie; zdôrazňuje však, že pokrok dosiahnutý Kóreou v súvislosti s cieľmi zakotvenými v kapitole o obchode a trvalo udržateľnom rozvoji nie je uspokojivý a že sa stále vyskytujú prípady porušovania slobody združovania vrátane znepokojujúcich prípadov zatýkania predstaviteľov odborov, ako aj zásahy do rokovaní, ktoré by mali partneri zodpovední za vyjednávanie viesť nezávislým spôsobom; v tejto súvislosti naliehavo vyzýva Komisiu, aby začala formálne konzultácie s kórejskou vládou v súlade s článkom 13.14 dohody, a ak by takéto konzultácie zlyhali, vyzýva skupinu expertov uvedených v článku 13.15 dohody, aby prijala opatrenia a pokračovala v dialógu so zreteľom na neschopnosť kórejskej vlády splniť niektoré zo svojich záväzkov, a najmä aby vykonávala pokračujúce a nepretržité úsilie v súlade so záväzkami zakotvenými v dohode, a to v snahe o zabezpečiť ratifikáciu základných dohovorov MOP zo strany Kórey, ktoré táto krajina doteraz neratifikovala;
C.

keďže jednoznačný identifikačný znak BCS-GHØØ5-8 pridelený bavlne GHB119, ako sa uvádza v žiadosti, vyjadruje proteín PAT, ktorý zaisťuje toleranciu voči herbicídom na báze glufosinátu amónneho, a proteín Cry2Ae, ktorý zabezpečuje rezistenciu voči určitým škodcom z radu Lepidoptera; keďže povolenie na dovoz tejto bavlny do Únie by nepochybne viedlo k zvýšeniu jej pestovania v iných častiach sveta, so zodpovedajúcim nárastom používania herbicídov na báze glufosinátu amónneho;
16.

požaduje dôraznú podporu a presadzovanie spoločných európskych zásad týkajúcich sa poskytovania a okamžitého potvrdzovania a uznávania neformálnych a informálnych vzdelávacích postupov, pretože je to osobitne dôležité z hľadiska začlenenia „atypických“ študentov; v tejto súvislosti poukazuje na narastajúci počet odbornej prípravy v priemyselných odvetviach, čo by malo by sa malo začleniť do procesu potvrdzovania, pričom zdôrazňuje, že osobitná pozornosť by sa mala venovať starším ľuďom, ľuďom s postihnutím, dlhodobo nezamestnaným osobám, starším pracovníkom a iným skupinám; nabáda Komisiu, aby posúdila, či je možné využívať kredity ECVET na potvrdzovanie a uznávanie informálneho učenia a neformálneho vzdelávania; je presvedčený, že sa pritom nebudú znehodnocovať výsledky formálnej metódy;
13.

vyjadruje poľutovanie nad tým, že Bezpečnostnej rade OSN sa 23. decembra 2016 nepodarilo prijať rezolúciu, ktorou by bolo uvalené zbrojné embargo na Južný Sudán, ustanovený zákaz cestovať a zmrazené aktíva troch vysokopostavených predstaviteľov Južného Sudánu; vyzýva EÚ, aby uvalila a účinne presadzovala medzinárodné zbrojné embargo voči Južnému Sudánu; je znepokojený správami o transferoch zbraní v Južnom Sudáne, v rozpore so spoločnou pozíciou 2008/944/SZBP, ktoré uľahčili sprostredkovatelia so sídlom v členských štátoch EÚ; naliehavo vyzýva členské štáty a podpredsedníčku Komisie/vysokú predstaviteľku, aby presadzovali dodržiavanie režimu EÚ v oblasti kontroly zbraní a formálne nadviazali kontakt s akoukoľvek treťou krajinou, u ktorej sa preukázalo, že vyváža zbrane a vojenskú logistickú pomoc do Južného Sudánu;
8.

víta a uznáva úsilie mnohých vedúcich delegácií EÚ a ich pracovníkov a veľvyslancov členských štátov a ich pracovníkov na podporu obhajcov ľudských práv LGBTI osôb a obhajobu nediskriminácie a rovnakých práv; vyzýva vedúcich delegácií EÚ a ostatných zamestnancov ESVČ, aby konzultovali s Parlamentom a príslušnými poslancami Európskeho parlamentu vždy, keď majú otázky alebo chcú poskytnúť Parlamentu informácie, a to aj na výročnej konferencii veľvyslancov v septembri; zdôrazňuje význam poznania a vykonávaním usmernení v oblasti LGBTI zo strany delegácií EÚ a zastúpení členských štátov; v tejto súvislosti vyzýva ESVČ a Komisiu, aby pracovali na strategickejšom a systematickejšom vykonávaní týchto usmernení, a to aj prostredníctvom zvyšovania povedomia o problematike medzi zamestnancami EÚ v tretích krajinách a ich odbornej prípravy s cieľom efektívne začleňovať otázky práv LGBTI osôb do politických dialógov a dialógov o ľudských právach s tretími krajinami a na multilaterálnych fórach a podporovať úsilie občianskou spoločnosťou;
14.

vyzýva EÚ, aby zabezpečila, aby sa v rámci programov premiestňovania v regióne venovala osobitná pozornosť premiestňovaniu zraniteľných skupín obyvateľstva do bezpečných regiónov zodpovedným spôsobom a aby sa dodržiavali práva utečencov; vyzýva EÚ a medzinárodných partnerov, aby pomohli pri budovaní infraštruktúry v krajine tak, aby sa navrátení utečenci mohli bezpečne a natrvalo reintegrovať do somálskej spoločnosti, a to bez hrozieb teroristických subjektov, ako napríklad aš-Šabáb;
15.

s poľutovaním konštatuje, že z hľadiska sociálneho a hospodárskeho rozvoja posunul ničivý občiansky konflikt krajinu desaťročia späť, pripravil milióny ľudí o prácu a uvrhol ich do chudoby, čo so sebou prinieslo výrazné zhoršenie služieb v oblasti zdravotníctva a vzdelávania, rozsiahle vysídlenie Sýrčanov a únik mozgov; zdôrazňuje preto význam zvýšenia nehumanitárnej pomoci zameranej na posilnenie odolnosti obyvateľov Sýrie a opätovného naštartovania hospodárstva; vyzýva okrem toho členské štáty, aby preukázali silenejší záväzok k spoločnej zodpovednosti, ktorý by sýrskym utečencom umožňoval nájsť ochranu hneď za hranicami susedného regiónu, a to aj prostredníctvom presídlenia a systémov prijímania osôb z humanitárnych dôvodov; domnieva sa však, že hneď po skončení konfliktu by sa mali vytvoriť stimuly pre návrat kvalifikovaných sýrskych utečencov, ktorí by prispievali k úsiliu o obnovu;
I.

keďže 11 utečenci, známi pod menom. „Röszke 11“, ktorí sa nachádzali na mieste 16. septembra 2016, teda deň po tom, ako Maďarsko zatvorilo hranice so Srbskom, boli obvinení z teroristického činu a odsúdených na trest odňatia slobody na 10 rokov väzenia v nespravodlivom súdnom procese v novembri 2016 medzi nimi Ahmed H., sýrsky občan s bydliskom na Cypre, a to z jediného dôvodu, že použili megafón na zmiernenie napätia a hodili do príslušníkov hraničnej polície tri predmety;
F.

keďže rovnosť medzi ženami a mužmi je základnou zásadou Európskej únie a jej členských štátov a jej presadzovanie je jedným z jej hlavných cieľov; keďže rodová rovnosť je základnou hodnotou EÚ uznanou v zmluvách a v Charte základných práv a EÚ prevzala osobitnú úlohu, ktorou je začlenenie tejto hodnoty do všetkých jej činností; keďže uplatňovanie hľadiska rodovej rovnosti je dôležitým nástrojom pri začleňovaní tejto zásady do politík, opatrení a akcií EÚ v záujme presadzovania rovnosti medzi ženami a mužmi a boja proti diskriminácii s cieľom zvýšiť aktívne zapojenie žien do pracovného trhu a hospodárskych a sociálnych činností; keďže tento nástroj je uplatniteľný aj na štrukturálne a investičné fondy EÚ vrátane EPFRV;
34.

zdôrazňuje, že akvakultúra by mohla priniesť nové možnosti produkcie vysoko kvalitných produktov a v najvzdialenejších regiónoch by sa mal lepšie využívať jej potenciál – so silnou podporou zo strany Európskej únie, a to vzhľadom na veľmi silnú regionálnu hospodársku súťaž – a vyzýva Komisiu, aby podnecovala a podporovala rozvoj projektov akvakultúry;
—

so zreteľom na správu orgánu EIB zodpovedného za dodržiavanie súladu s predpismi (Office of the Chief Compliance Officer) o činnosti za rok 2015,
B.

keďže financovanie európskych politických strán a nadácií by malo podporovať politické činnosti v súlade so zásadami Únie a malo by byť transparentné a nemalo by byť možné ho zneužívať;
29.

víta skutočnosť, že Srbsko sa aj naďalej konštruktívne usiluje o dvojstranné vzťahy s ďalšími krajinami zapojenými do procesu rozširovania a so susednými členskými štátmi EÚ; nabáda Srbsko, aby posilnilo svoje proaktívne a pozitívne zapájanie sa do vzťahov so svojimi susednými štátmi a so širším regiónom, presadzovalo dobré susedské vzťahy a zintenzívnilo úsilie s cieľom spoločne so susednými krajinami vyriešiť dvojstranné otázky v súlade s medzinárodným právom; opakuje svoju výzvu, aby verejné orgány umožnili prístup k archívom týkajúcim sa bývalých juhoslovanských republík; vyzýva Srbsko, aby plne vykonávalo dvojstranné dohody so susednými krajinami; zdôrazňuje, že nevyriešené dvojstranné spory by nemali mať nepriaznivý vplyv na proces pristúpenia; nabáda Srbsko, aby posilnilo spoluprácu so susednými členskými štátmi EÚ, najmä v pohraničných oblastiach, s cieľom uľahčiť hospodársky rozvoj;
5.

zdôrazňuje, že právne predpisy v oblasti finančných služieb tak na úrovni EÚ, ako aj na vnútroštátnych úrovniach, by sa mali podľa potreby revidovať a mali by byť dostatočne priaznivé pre inovácie, aby sa dosiahli a zachovali rovnaké podmienky medzi subjektmi; odporúča najmä, aby sa v súlade so zásadou inovácie riadne posúdil potenciálny vplyv právnych predpisov na oblasť inovácií ako súčasť hodnotenia vplyvu, čo by malo viesť k tomu, aby tento vývoj poskytoval v plnom rozsahu „značné hospodárske a spoločenské prínosy“;
28.

vyzýva Komisiu, aby posilnila svoju spoluprácu v colných otázkach s hlavnými obchodnými partnermi a ich colnými orgánmi a aby sa zapojila do dialógu s hlavnými krajinami pôvodu falšovaného tovaru s cieľom spolupracovať v boji proti nezákonným finančným tokom, praniu špinavých peňazí, korupcii zameranej na obchod, daňovým podvodom a daňovým únikom, organizovanej trestnej činnosti a terorizmu, čo sú javy, ktoré ohrozujú zdravie a bezpečnosť spotrebiteľov, predstavujú riziká pre spoločnosť a trh a zároveň poškodzujú hospodárstvo, a aby ďalej uľahčovala dvojstranný obchod nad rámec prísnych záväzkov prijatých v rámci Dohody o uľahčení obchodu; poukazuje na to, že to možno dosiahnuť zahrnutím tém týkajúcich sa uľahčovania obchodu, ako sú napríklad štandardizované pravidlá týkajúce sa metód, transparentnosti, integrity a zodpovednosti colných postupov, ako aj začlenením kapitol o boji proti podvodom a falšovaniu do všetkých rokovaní o dohodách o voľnom obchode alebo prostredníctvom osobitných colných dohôd;
—

so zreteľom na program trvalo udržateľného rozvoja do roku 2030 s názvom Transformujeme náš svet: program trvalo udržateľného rozvoja do roku 2030, ktorý bol prijatý na samite Organizácie Spojených národov o trvalo udržateľnom rozvoji 25. septembra 2015 v New Yorku,
18.

berie na vedomie, že všetci aktéri odvetvia by mali mať rovnaké predvídateľné podmienky, ktoré podporujú hospodársku súťaž, a mali by mať flexibilnú možnosť navrhnúť si vlastné siete, vybrať si investičné modely a kombináciu technológií, ktorá by mala zabezpečovať úplnú funkčnosť z hľadiska cieľov týkajúcich sa zavedenia 5G, ako napr. FTTH, káblové pripojenie, satelit, Wi-Fi, WiGig, G.fast, 2G, Massive MIMO, alebo akékoľvek iné rýchlo sa rozvíjajúce technológie, za predpokladu, že umožnia pripojenie všetkých Európanov do sietí VHC podľa ich skutočných potrieb; konštatuje, že zavádzanie 5G si bude vyžadovať oveľa viac optických vlákien v hustejšej bezdrôtovej sieti;
podotýka, že digitálne zručnosti musia byť začlenené do národných učebných osnov; poznamenáva, že príklady iniciatív podporovaných Európskou agentúrou pre bezpečnosť sietí a informácií (ENISA), ako sú Európsky mesiac kybernetickej bezpečnosti a Európska výzva v oblasti kybernetickej bezpečnosti, by sa mali ďalej rozvíjať v záujme dosiahnutia tohto cieľa; zdôrazňuje význam špecializovanej odbornej prípravy učiteľov na digitálne zručnosti a skutočnosť, že v oblasti digitálnych zručností by sa mali vyučovať všetky deti; vyzýva členské štáty, aby zabezpečili, že všetky školy budú vybavené bezdrôtovou miestnou počítačovou sieťou a aktualizovaným materiálom IT; poznamenáva, že dôležitú úlohu zohráva aj programovanie; vyzýva na výmenu najlepších postupov medzi členskými štátmi s cieľom vzdelávať sa na základe zavedených postupov, ako je program Fit4Coding, iniciatívy v oblasti digitálnej akadémie, programy elektronického vzdelávania alebo školy programovania, ako sú Webforce3; žiada Komisiu, aby podporovala integrovanie testovania digitálnych zručností do štúdií IGCU/Pisa, aby sa umožnila hospodárska súťaž a porovnávanie medzi členskými štátmi EÚ; vyzýva členské štáty, aby v spolupráci s Komisiou zaviedli medziodborové študijné programy zamerané na integráciu niekoľkých kompetencií, ako sú IT spolu s podnikovým manažmentom alebo technika a náuka o údajoch; zdôrazňuje, že všetky členské štáty by mali rozvíjať komplexné národné stratégie v oblasti digitálnych zručností so stanovenými cieľmi tak, ako ich na to vyzvala Komisia; zdôrazňuje kľúčovú úlohu, ktorú môžu zohrávať sociálni partneri a ďalšie zainteresované strany pri rozvoji a vykonávaní takýchto stratégií; poznamenáva, že doteraz iba polovica členských štátov EÚ vytvorila národné koalície pre digitálne pracovné miesta; zdôrazňuje, že osobitný rozpočtový riadok podporujúci činnosti koalície pre digitálne zručnosti a pracovné miesta by posilnil šírenie informácií a ďalšie činnosti;
C.

keďže zahrnutie oblasti policajnej spolupráce a justičnej spolupráce v trestných veciach do viacročného rámca by nielen odrážalo potreby na mieste, ale umožnilo by agentúre z vlastnej iniciatívy poskytovať komplexnú analýzu v oblastiach, ktoré sú zjavne významné z hľadiska základných práv, najmä vzhľadom na nedávny a prebiehajúci legislatívny vývoj v tejto oblasti na úrovni Únie;
8.

zdôrazňuje význam „otvorených dát“, vďaka ktorým sú niektoré verejné informácie voľne dostupné na použitie a opätovné použitie, a to aj tretími stranami a v rámci orgánov verejnej správy a medzi nimi; zdôrazňuje nevyhnutnosť záruk, ktorými sa zabezpečí dodržiavanie autorských práv a ochranu údajov; zdôrazňuje, že otvorený a inkluzívny voľný tok údajov by umožnil ďalší rozvoj a vytvorenie nových inovačných riešení, a tým zvýšil účinnosť, ako aj transparentnosť; zdôrazňuje, že tento typ údajov a informovanie verejnosti by preto mali byť prístupné v čo najväčšej miere s cieľom podporiť nové príležitosti na vzdelávanie a prispievať k rozvoju a posilňovaniu otvorenej spoločnosti; pripomína, že verejná správa by mala sprístupňovať informácie v rámci všetkých svojich možností, a to najmä vtedy, ak je množstvo vytvorených údajov veľmi veľké, ako to je v prípade programu Inspire; domnieva sa, že by sa malo vyvinúť väčšie úsilie na vykonávanie koordinovaných stratégií týkajúcich sa údajov v inštitúciách EÚ, ako aj v členských štátoch, vrátane zvyšovania a urýchľovania poskytovania údajov verejnej sfére, čím sa zabezpečí lepšia kvalita údajov a jednoduchý prístup k údajom a poskytne legislatíva v elektronickej forme v strojovo čitateľnom formáte;
A.

keďže Etiópia zohráva kľúčovú úlohu v regióne a politickú podporu jej poskytujú západní darcovia a väčšina jej regionálnych susedov, a to so zreteľom na jej úlohu hostiteľky Africkej únie (AÚ) a na jej príspevok k operáciám OSN na udržiavanie mieru, bezpečnosti a partnerstvám pomoci so západnými krajinami ako podporovateľky medzinárodného úsilia o stabilizáciu situácie v Somálsku a boj proti teroristickým skupinám v regióne; keďže Etiópia je tiež intenzívne zapojená do vzťahov medzi Sudánom a Južným Sudánom a organizuje mierové rozhovory pod záštitou Medzivládneho úradu pre rozvoj (IGAD);
15.

poukazuje na to, že Komisia nemá prístup k informáciám, ktoré si vymieňajú členské štáty s cieľom predchádzať podvodom s neexistujúcimi obchodníkmi v rámci Spoločenstva (MTIC), bežne nazývaným kolotočové podvody, a bojovať proti nim; domnieva sa, že Komisia by mala mať prístup do siete Eurofisc s cieľom lepšie riadiť, hodnotiť a zlepšovať výmenu údajov medzi členskými štátmi; vyzýva všetky členské štáty, aby sa zapájali do všetkých oblastí činnosti siete Eurofisc s cieľom uľahčiť a urýchliť výmenu informácií s justičnými orgánmi a orgánmi presadzovania práva, ako je Europol a OLAF, ako odporúča Dvor audítorov; vyzýva členské štáty a Radu, aby poskytla Komisii prístup k týmto údajom s cieľom podporiť spoluprácu, posilniť spoľahlivosť údajov a bojovať proti cezhraničnej trestnej činnosti;
—

so zreteľom na súhrnnú správu Komisie z novembra 2016 s názvom Financial instruments under the European Structural and Investment Funds. Summaries of the data on the progress made in financing and implementing the financial instruments for the programming period 2014-2020 in accordance with Article 46 of Regulation (EU) No 1303/2013 of the European Parliament and of the Council (Finančné nástroje v rámci európskych štrukturálnych a investičných fondov. Súhrny údajov o pokroku dosiahnutom pri financovaní a vykonávaní finančných nástrojov v programovom období 2014 – 2020 v súlade s článkom 46 nariadenia Európskeho parlamentu a Rady (EÚ) č. 1303/2013),
11.

vyzýva Komisiu, aby pripravila opatrenia a zdroje na zriadenie technickej pomoci pri vykonávaní makroregionálnych stratégií EÚ, a to s ohľadom na rôzne skúsenosti a mieru úspešnosti realizácie týchto stratégií, ako aj na skutočnosť, že medzi účastníkmi stratégií sú nečlenské štáty a krajiny s obmedzenými finančnými prostriedkami a nedostatočnými ľudskými zdrojmi; domnieva sa, že by to mohlo účinnejšie prispieť k príprave veľkých projektov na makroregionálnej úrovni, ktoré by mohli získať finančné prostriedky v rámci politiky súdržnosti;
I.

keďže všetky strany by mali podporovať dialóg a praktickú spoluprácu, a to najmä v oblastiach bezpečnosti, prístupu k vode, sanitácii a zdrojom energie, a mali by napomáhať rast palestínskeho hospodárstva, a ponúknuť tak víziu nádeje, mieru a zmierenia, ktoré región tak veľmi potrebuje;
48.

vyzýva Komisiu, aby v rámci svojho prebiehajúceho hodnotenia posúdila najmä to: či existujúce právne predpisy EÚ a používanie dátumov spotreby a minimálnej trvanlivosti vo viacerých členských štátoch zodpovedá svojmu účelu; či by sa malo uvažovať o revízii terminológie týkajúcej sa dátumu spotreby a dátumu minimálnej trvanlivosti s cieľom zabezpečiť ich lepšiu zrozumiteľnosť pre spotrebiteľov; či by to mohlo byť prospešné, ak by sa určité dátumy odstránili v prípade produktov, pri ktorých nevznikajú riziká pre zdravie alebo životné prostredie, a či by bolo vhodné zaviesť európske usmernenia v tejto oblasti; žiada Komisiu, aby vykonala výskumnú štúdiu s cieľom posúdiť spojenie medzi označovaním dátumom a predchádzaním vzniku potravinového odpadu;
D.

keďže EÚ a jej členské štáty sú aj naďalej kolektívne najväčším finančným prispievateľom do systému OSN, keďže poskytujú približne 50 % všetkých príspevkov do OSN, pričom príspevky členských štátov EÚ predstavujú približne 40 % riadneho rozpočtu OSN; keďže príspevky EÚ do OSN by mali byť viditeľnejšie;
7.

vyzdvihuje význam zahrnutia kapitoly o politickom dialógu a zavedenia inštitucionalizovaného dialógu o ľudských právach medzi EÚ a Kubou; vyzýva EÚ, aby podporila názory Európskeho parlamentu na demokraciu, všeobecné ľudské práva a základné slobody, ako je sloboda vyjadrovania, zhromažďovania a politického združovania, sloboda informácií vo všetkých formách, ako aj jeho „celosvetovú politiku podpory ochrancom ľudských práv“ prostredníctvom tohto dialógu; nabáda obe strany, aby podporovali prácu obhajcov ľudských práv a zaručili aktívne zapojenie subjektov občianskej spoločnosti a politickej opozície do tohto dialógu, a to bez obmedzovania; konštatuje však, že dialóg o ľudských právach do dnešného dňa neukončil svojvoľné a politicky motivované zadržiavanie osôb na Kube a že podľa kubánskej Komisie pre ľudské práva a národné zmierenie počet tvrdých zásahov za uplynulé roky práve naopak stúpal;
K.

keďže vírusová hepatitída je v celosvetovom meradle jednou z hlavných hrozieb pre verejné zdravie, pričom približne 240 miliónov ľudí trpí chronickou hepatitídou typu B (6) a asi 150 miliónov chronickou hepatitídou typu C; keďže v európskom regióne WHO žije odhadom 13,3 milióna ľudí s chronickou hepatitídou typu B a asi 15 miliónov ľudí s hepatitídou typu C; keďže okrem toho hepatitída typu B spôsobuje každoročne v členských štátoch v európskom regióne WHO približne 36 000 úmrtí a hepatitída typu C asi 86 000 úmrtí;
O.

keďže v roku 2016 tvorili Eritrejčania utekajúci z krajiny štvrtú najväčšiu skupinu ľudí, ktorí riskujú nebezpečnú cestu do Európy (po Sýrčanoch, Iračanoch a Afgancoch) a ktorí sú ťažko skúšaní nemilosrdnými prevádzačmi počas nebezpečnej plavby cez Stredozemné more; keďže z tohto dôvodu situácia v Eritrei priamo ovplyvňuje Európu, pretože ak by sa ľudské práva v tejto krajine rešpektovali a dodržiavali a ľudia by v nej mohli žiť bez strachu, Eritrejčania by sa mohli vrátiť do svojej vlasti;